Liite 2

**LIEDON SOTAVETERAANIT RY:N VUOSIKERTOMUS VUODELTA 2018**

**Yleistä**

Vuosi 2018 oli yhdistyksemme 49. toimintavuosi ja itsenäisyytemme 101. vuosi. Veteraanien keski-ikä on noin 94 vuotta. Ikääntyneet veteraanit ovat siinä elämänvaiheessa, jossa vanhuuden huollolla ja avokuntoutuksella on ratkaiseva merkitys. Jatkossa tulee kiinnittää yhä enemmän huomiota avustustoimintaan, lähi- ja omaispalveluun. Samoin pitää yhä enemmän tukea sotaveteraanien ja heidän puolisoidensa ja leskiensä asumista omissa kodeissaan kohdentamalla oikein kotiin vietäviä palveluja.

Yhdistyksellä on ollut paljon toimintaa ja tilaisuuksiin on osallistuttu runsaasti. Toiminta on ollut kaikki huomioonottavaa ja yhteishenki on ollut hyvä. On hienoa todeta, että edelleen halutaan kuulua hyvään ja hienoon joukkoon.

Tavoitteena on ollut järjestää yhteistä toimintaa ja yhteisiä tilaisuuksia lietolaisten sotainvalidien kanssa. Ruskan tapaamiset, talvisodan päättymisen muistotilaisuus ja joulujuhla järjestettiin taas yhdessä.

Paula Peltolan vapaaehtoistyö kotona asuvien tunnuksen omaavien veteraanien kotiin vietävien palvelujen koordinoimisessa heidän asuinolojensa parantamiseksi on huomattavasti auttanut kunniakansalaisiamme. Samalla tämän työn kautta on kyetty antamaan sekä yhdistykselle että kunnalle oikean kuvan heidän avun- tai palvelutarpeestaan. Myös Liedon kunta on nähnyt tämän työn korvaamattoman tärkeänä.

Pirkko Aaltonen on hoitanut leskien asioita ansiokkaasti. Hän on myös saanut luotua erinomaisen yhteyden palvelua tarvitseviin asiakkaisiin sekä kuntaan.

Samalla tämän työn kautta on kyetty antamaan sekä yhdistykselle että kunnalle oikean kuvan heidän avun- tai palvelutarpeestaan. Liedon kunta on nähnyt myös tämän työn korvaamattoman tärkeänä.

Yhdistys on kyennyt kuluneen vuoden aikana tarjoamaan niin veteraaneille, puolisoille kuin leskillekin ilmaiseksi joulujuhlan, teatterimatkat ja kaikki Ruskan kokoontumiset tarjoiluineen. Lisäksi heille jaettiin joulukassi joulutervehdyksenä.

Veteraanit ovat käyttäneet noin 29 400 €:n (plus 5000 €:n lisäraha) valtiollisen kuntoutusrahan ja sen lisäksi noin 2 500 € kunnan myöntämästä 12 000 €:n avokuntoutusrahasta. Puolisoille ja leskille kyettiin tarjoamaan avokuntoutusta noin 9 500 €:lla.

Ikäpartion laulajat ja soittajat ovat huolehtineet jäsenistön viihtyvyydestä. Lisäksi Ikäpartio on käynyt esiintymässä vanhusten palvelutaloissa. Kiitokset esiintymisaktiivisuudesta kaikille taiteilijoille, mutta erityisesti Väinö Kaukoselle.

Veteraaniperinteen siirtämistä on edelleen jatkettu useissa tilaisuuksissa.

Yhdistys on lisäksi ollut aktiivinen valmisteluissa perustaa Lietoon paikallinen Veteraaniperinnetoimikunta vuonna 2019.

Yhdistys on kiitollisuudella seurannut, miten korsutupasäätiö on ylläpitänyt kiinteistöjä ja pitänyt huolta korsun ja korsulammen alueen viihtyisyydestä vuonna 2018. Kiitokset koko kiinteistötiimille.

**OSALLISTUMINEN TAPAHTUMIIN**

* Ruskassa nähtiin 2.1. Matti Koiviston Korpisoturi-elokuva
* Ruskassa 16.1. Markku
* Palkitsemistilaisuus korsulla 1.2.
* Ruskassa 6.2. Anniina Haavisto
* Helmikuun 14. päivänä Varsinais-Suomen Sotaveteraanipiiri ry:n piirihallituksen kokoukseen Uusikaupungissa osallistui Markku Heinonen. Kokous oli valmisteleva kokous maaliskuussa pidettävälle piirin vuosikokoukselle.
* Ruskassa 20.2. Marja-Riitta Perttula piti mielenkiintoisen esitelmän Saima Mäestä.
* Palaveri Liedon kunnan kanssa 26.2.
* Ruskassa 6.3. Pikku-Fiini
* Yhdistyksen vuosikokous pidettiin 8.3. korsutuvalla. Kokoukseen osallistui 25 yhdistyksen jäsentä. Kokouksessa käsiteltiin ja hyväksyttiin normaalit vuosikokousasiat.
* Teatteri Vaimoke Nokian teatterissa 11.3.
* Maaliskuun 13. päivänä vietettiin talvisodan päättymisen muistotilaisuus kirkossa ja sen jälkeen seurakuntatalolla. Puheen piti Osmo Suominen. Paikalla oli noin 50 henkilöä.
* Ikäpartio 16.3. Amanda-kodissa ja Teijuntuvassa
* Ruskassa 20.3. Lea Kuusisto
* Maaliskuun 25. päivänä Lions Lieto järjesti konserttitilaisuuden ja kahvit veteraaneille. Paikalla oli yhteensä noin 20 henkilöä.
* Piirin vuosikokoukseen Raisiossa maaliskuun 28. päivänä osallistui Tauno Peltola.
* Ruskassa 3.4. Veikko Kiviniemi
* Korsulla järjestettiin perinteiset kinkerit huhtikuun 12. päivänä. Seurakunnasta paikalla olivat vt kirkkoherra Harri Ruskeepää ja kanttori Lotta Paaso. Tilaisuuteen osallistui 39 henkilöä.
* Ruskan tapaaminen 17.4. Leena Viskari
* 18.4. savusauna korsulla
* Huhtikuun 19. päivänä piirihallituksen kokoukseen Salossa osallistui Markku.
* Liedon srk järjesti tilaisuuden aiheesta sisällissota ja kirkko 22.4.
* 26.4. vierailu Porin Prikaatiin. Mukana oli 10 henkeä.
* Huhtikuun 27. päivänä kansallisen veteraanipäivän tilaisuuteen Ruskassa osallistui noin 40 henkilöä. Tilaisuuden lopuksi Ikäpartio viihdytti yleisöä yhteislaulutilaisuudessa
* Ruskassa 8.5. Arja Niemelä
* Piirin järjestämälle ilmoitushankkijoiden risteilylle 8.5. osallistuivat Pirjo ja Simo Hietakangas.
* Toukokuun 9. päivänä järjestettyihin siivoustalkoisiin Korsulla osallistui 23ahkeraa talkoolaista.
* Toukokuun 9. päivänä oli savusauna lämmin.
* Toukokuun 16. päivänä pidettiin tilintarkastajien sekä yhdistyksen ja säätiön vastuuhenkilöiden yhteinen saunailta korsulla.
* Toukokuun 20. päivänä oli kaatuneiden muistopäivän jumalanpalvelus ja seppeleenlasku.
* Ruskassa 22.5. Runopiiri
* Toukokuun 23. päivänä savusauna oli lämmin
* Kesäkuun 5. päivänä oli Ruskassa Kotiuttamistiimi
* Kesäkuun 6. päivänä savusauna oli lämmin
* Kesäkuun 11. päivänä kesäteatteri Kauppa-auto Piikkiössä. Osallistujia 25 henk.
* Kesäkuun 13. päivänä osallistuttiin konserttiin Vanhalinnassa
* Kesäkuun 20. päivänä savusauna oli lämmin
* Heinäkuun 3. päivänä oli kahvitilaisuus Ruskassa
* Heinäkuun 5. päivänä savusauna oli lämmin
* Heinäkuun 8. päivänä oli metsäkirkko Kyrössä. Mukana 9 lietolaista.
* Heinäkuun 19. päivänä savusauna oli lämmin
* Elokuun 1. päivänä oli Ruskassa keskustelu- ja kahvitilaisuus. Esitelmöitsijänä oli Leena Viskari.
* Elokuun 9. päivänä savusauna oli lämmin
* Elokuun 17. päivänä oli Liedossa Porin prikaatin valatilaisuus. Veteraanit oli kutsuttu kunniavieraina tilaisuuteen ja sen jälkeen lounaalle.
* Elokuun 22. päivänä savusauna oli lämmin
* Elokuun 23. päivänä oli rosvopaistitilaisuus Pöytyällä. Veteraaneja, puolisoita ja leskiä osallistui 4 henkilöä.
* Syyskuun 2. päivänä vietettiin sotiemme veteraanien maakunnallista kirkkopyhää Nousiaisissa. Mukana oli 14 lietolaista.
* Pertti Peltola piti Ruskassa 4.9. luennon vanhoista työtavoista
* Syyskuun 5 päivänä savusauna oli lämmin
* Perinne- ja tukijaoston kokouksen yhteydessä 11.9. oli ilmoitustenhankkijoiden ruoka- ja saunailta
* Tapaaminen kunnan kanssa 17.9.
* Daniel Räsänen oli 18.9. Ruskassa
* Syyskuun 19. päivänä savusauna oli lämmin
* Syyskuun 20. päivänä oli yhteislaulutapahtumaan Korsulla. Osallistui 40 laulun ystävää. Parhaat kiitokset Ikäpartiolle.
* Syyskuun 30. päivänä oli Mikkelin markkinat, johon osallistuttiin hernekeittoa myymällä. Sää suosi ja hernekeitto teki hyvin kauppansa. Tulojakin saatiin noin 900 €. Kiitos kaikille vuosien saatossa mukana olleille.
* Seppo Hovi esiintyi Vanhusneuvoston kustantamana veteraaneille Seurakuntatalolla 3.10.
* 9.10. Ruskan tilaisuudessa Paavo Kallion elämänurahaastattelu.
* Lokakuun 11. päivänä Sadonkorjuujuhlaan Kiisanpirtillä osallistui Liedosta 5 aktiivista naista.
* Lokakuun 10. päivänä savusauna oli lämmin
* 23.10. Ruskassa Jaakko Kailialan elämänurahaastattelu.
* Lokakuun 23. päivänä Paula Peltola, Pirkko Aaltonen ja Erik Norrgård osallistuivat sv-piirin organisoimalle kuntakierrokselle Liedon kunnassa. Asiat kunnossa.
* Lokakuun 24. päivänä tehtiin teatterimatka Raumalle Eläkeliiton matkalla X:n uusi ja vanha. Matka onnistui hyvin ja esitys oli mielenkiintoinen. Mukana 15 henkilöä. Kiitos Paulalle järjestelyistä.
* Maatalousnaiset tarjosivat ohrapuuroa 6.11. Ruskassa
* Marraskuun 7. päivänä savusauna oli lämmin
* Markku Heinonen osallistui 8.11. kutsuvieraana Liedon kutsuntoihin.
* Ikäpartio kävi 8.11. viihdyttämässä laululla ja soitolla Henrik Johanssonia ja muita potilaita Amanda-kodissa
* Marraskuun 10. ja 17. päivinä pidettiin korsunmäellä halkotalkoot
* Piirin seminaariin 15.11. Kiisanpirtillä, osallistuivat Pirkko Aaltonen, Erik Norrgård, Kirsti ja Markku Heinonen sekä Paula ja Tauno Peltola.
* Pöytyän sotaveteraanien 50 vuotisjuhlaan 17.11. osallistuivat Paula ja Tauno
* Ruskassa 20.11. Pertti Peltolan elämänurahaastattelu
* Marraskuun 24. päivänä joulukonserttiin Heikkilän sotilaskodissa osallistui 18 henkilöä.
* Marraskuun 30. iltana vietettiin yhdistyksen joulujuhlaa Lasikulmassa perinteisin menoin. Musiikista vastasi Ikäpartio. Ohjelma oli monipuolista. Kiitos kaikille järjestelyihin osallistuneille. Juhlaan osallistui 78 henkilöä.
* Joulukuun 3. päivänä palaveri kunnan kanssa
* Seurakunnan ja Rotarien järjestämä joulukonsertti seurakuntatalolla 4.12. Läsnä oli ainakin 60 henkilöä.
* Itsenäisyyspäivän tilaisuuksiin osallistuttiin joukolla. Juhla alkoi jumalanpalveluksella kirkossa. Seppeleenlaskun jälkeen pääjuhla oli kunnantalolla. Juhlapuheen piti Olavi Nieminen.
* Joululounaalle Pansion laivastoasemalla 18.12. osallistuivat Erik Norrgård ja Paavo Kallio.
* Joulukuun 18. päivänä vietettiin joulurauhaa Ruskassa. Paikalla oli 36 henkilöä. Kirkkoherra Risto Leppänen johti tilaisuuden.
* Joulukuun 19. päivänä järjestettiin joulusauna Korsulla. Mukana oli myös rovasti Esko Laine. Paikalla oli noin 40 henkilöä. Savusaunan jälkeen oli jouluinen ateria. Pertti oli savustanut kalat, Kirsti lihat ja laatikot sekä naiset Paulan johdolla järjestivät muut syötävät ja juotavat. Kiitos kaikille järjestelyihin osallistuneille.
* Yhdistyksen edustajana Nautelankoski-säätiön edustajistossa oli Pirkko Aaltonen ja hänen sijaisenaan Kauko Tomberg.
* Liedon vanhus- ja vammaisneuvoston jäsenenä on toiminut Paula Peltola.
* Yhdistyksen edustajana piirin kokouksissa ovat olleet Markku Heinonen ja Tauno Peltola.
* Puheenjohtaja on käynyt pitämässä Kantti kesti -esityksiä 8 kertaa seuraavasti:
  + Liedon keskuskoulu 3 kertaa noin 75 henkilöä
  + Kokoomuksen naiset 24.4. noin 30 henkilöä
  + Matti Hiltusen sukukokous 28.7. noin 40 henkilöä
  + Liedon kunnan eläkeläiset 10.8. noin 40 henkilöä
  + Rotary nuorisovaihtarit 21.8. 10 henkilöä
  + Pahkamäen koulu 7.12. noin 55 henkilöä.

Täytettyään yli 90 vuotta yhdistyksen jäseniä on onniteltu joka vuosi korttitervehdyksellä. Kuluneena vuonna yksi henkilö täytti 102 vuotta, yksi henkilö 100 vuotta, 91-99 vuotta täytti 30 henkilöä ja 90 vuotta täytti 8 henkilöä. 100 vuotta ja 90 vuotta täyttäneitä onniteltiin myös kukkatervehdyksin.

**Palkitsemiset**

Yhdistys palkitsi sotaveteraaniliiton mitalilla lietolaisten sotaveteraanien hyväksi tehdystä työstä kirkkoherra Risto Leppäsen (myönnetty 2017) ja kunnan sivistys- ja kulttuurisihteeri Arttu Eteläpellon.

**Kuntoutus**

Valtiollisia kuntoutusrahoja Lieto sai 29 433 euroa ja lisärahaa 7 000 €, joilla 17 tunnuksen omaavaa veteraania sai kuntoutuspäätöksen. Avokuntoutusta eli fysioterapiaa ja/tai jalkahoitoja myönnettiin 17 veteraanille.

Liedon kunta tuki kuntoutusta 12 000 eurolla. Yhdistys suuntasi kunnan myöntämää kuntoutusrahaa siten, että sillä mahdollistettiin 6 veteraanin ja 28 puolison tai lesken fysioterapia ja/tai jalkahoito paikallisissa avokuntoutuslaitoksissa. Veteraaneille myönnettiin 10 fysioterapiaa joko vastaanottokäynteinä tai kotikäynteinä tai jalkahoitona keskimäärin 4 kertaa. Kaikkiaan 28 puolisoille tai leskelle mahdollistettiin 5 hieronta- ja/tai 4 jalkahoitokertaa.

Kuntoutukseen käytettiin viime vuonna noin 9 700 euroa ja virkistykseen noin 3 500 euroa eli yhteensä noin 13 200 euroa.

Kuntokerho on kokoontunut tiistaisin kirkonkulmalla ja Pahkamäessä 18 kertaa. Ohjaajana on toiminut Reijo Heikkilä. Yleensä niihin on osallistunut kumpaankin 10 - 15 henkilöä.

Keskustelu ja esitelmätilaisuuksia on järjestetty Ruskan tiloissa 21 kertaa ja osallistujia on ollut 422 henkilöä. Lämpimät kiitokset Pirkko Aaltoselle, Laimi Aaltoselle ja Pirjo Hietakankaalle tilaisuuksien järjestelyjen ja tarjoiluiden hoitamisesta. Osanottajien määrä on ollut keskimäärin noin 20 -25 henkilöä. Lähes joka kokouksessa on joku henkilö pitänyt noin puolen tunnin alustuksen kiinnostavasta aiheesta tai Markku Heinonen on pitänyt elämänurahaastatteluja.

Pirkko ja Simo hankkivat ja jakoivat yksin asuville leskille joulukassin.

Sotaveteraanit ovat osallistuneet viikoittain seurakunnan järjestämiin toimintatorstai – tapahtumiin. Keskimäärin sotaveteraanien osallistujia on ollut 10 henkilöä.

Tänä vuonna hallitukselle ei ole esitetty piirille tarkoitettuja jäsenten avustushakemuksia lääkekustannusten korvaamiseen tai kiinteistöjen kunnostamiseen/parantamiseen liittyvissä asioissa. Yhdistys kannustaa edelleen jäseniään hakemaan taloudellista tukea piiriltä, koska sitä on mahdollisuus saada esimerkiksi lääkekuluihin, silmälasihankintoihin ja kodin kunnostustöihin.

Liedon kunnan kanssa on järjestetty vuoden aikana 5 palaveria, joissa on käsitelty avokuntoutus-, kotiavustaja- ja kotiin vietävien palvelujen asioita. Yhdistystä ovat edustaneet Paula, Pirkko, Erik ja Markku.

Tarvasjoen sotaveteraanit ry:n ja Liedon kunnan kanssa sovittiin, että molemmat yhdistykset hoitavat itsenäisesti kotiin vietävät palvelut.

Sovittiin myös, että Markku Heinonen tekee edelleen yhteisen kuntoutusraha-anomuksen Liedon kunnalle (12 000 euroa) ja Tarvasjoella asuvat sotaveteraanit ovat yhteydessä Mia Koivuseen päästäkseen avokuntoutukseen. Liedon kunta myönsi avokuntoutukseen 12 000 euroa vuodelle 2018.

**Kotiin vietävät palvelut**

Kunta sai valtion rahaa tunnuksen omaavien veteraanien kotiin vietävien palvelujen tukemiseen noin 45 000 euroa ja lisärahaa 60 000 €. Tämä summa sisälsi myös Tarvasjoen osuuden. Yhdistyksen jäsenlistalla oli 16 henkilöä ja lisäksi 4 ei-yhdistyksen jäsentä, mutta kuitenkin rintamatunnuksen omaavaa veteraania. Kaikkiin veteraaneihin on oltu aktiivisesti yhteydessä. Myös kotona asuvien veteraanien ruohonleikkuita ja rännien puhdistusta on järjestetty sekä polttopuita tarpeen mukaan. Lisäksi erilaisia turvatarpeita, kuten turvakaiteita, suihkutuoleja, vilkkuvia ovikelloja, kenkiä, saunapalvelua, hoitotarvikkeita ym on hankittu. Veteraanit saavat kaiken, mitä kotipalvelun piiriin kuuluu. Myös parturipalvelu on aloitettu. Yhdelle veteraanille on asennettu kulkusilta helpottamaan kulkemista. Näön kuntoutusta on myös annettu. Taksikortit ovat myös tarpeellisia ja niitä on jaettu 3 kappaletta. Tällä hetkellä yhdistys työskentelee 12 henkilön eteen tukeaksemme heidän kotona asumistaan.

Jouluna Paula ja Tauno jakoivat joulukassit tunnuksen omaaville veteraaneille.

**Kiinteistöasiat**

Korsutuvan vuokraus ja savusaunan lämmitys sekä vuokraus on hoidettu Korsutupasäätiön toimesta.

Suuri kiitos kuuluu Pertti Peltolalle, Pasi Rosnellille ja Veikko Mörskylle sekä hänen savusaunatiimilleen.

Kiinteistönhoitajana ja vahtimestarina on toiminut Pasi Rosnell.

**Talousasioita**

Yhdistys sai valtiollisten kuntoutus- ja palvelurahojen käyttöoikeuden lisäksi kuntoutusrahan käyttöoikeutta kunnalta, piirin tukea ja rahapalautuksia sekä rahalahjoituksia kuluneen vuoden aikana:

* Valtiolta kunnalle palvelurahaa noin 51 000 € + 5 000 € (sis Tarvasjoen vet)
* Valtiolta kunnalle kuntoutusrahaa noin 32 600 € + 5 000 € (sis Tarvasjoen vet)
* Liedon kunta 12 000 € kuntoutukseen (sis Tarvasjoen vet)
* V-Ssvpiirin tuki 2 200 € kotipalveluun
* V-Ssvpiirin palautus joululehden 2017 ilmoitusmyynti 1 095,50 €
* Korsutupasäätiö tuki veteraanien, puolisoiden ja leskien kuntoutusta ja virkistystä noin 1 000 €:lla
* Liedon Osuuspankki (POPpankki) 1000 € veteraanien ja leskien joulukasseihin
* Liedon Tili- ja kiinteistöpalvelu 500 € joululahjaksi veteraaneille käytettäväksi
* Tiernapoikaesityksen kolehti 184,52 €
* Kansanen Jaakko 100 €
* Elisan osinko 115,50 €.

**Perinne- ja tukijaoston toiminta**

Jaoston hallitukseen ovat kuluneet:

- puheenjohtaja Paula Peltola

- sihteeri Anneli Nurmi

- varapuheenjohtaja Pirjo Hietakangas, tukiryhmä, pj

Mika Vuorinen, perinneryhmä, pj

Pasi Rosnell, talkooryhmä, pj

Tauno Peltola, jäsenasiat

Pirkko Aaltonen, talous

Erik Norrgård

Liisa Lahtinen

Simo Hietakangas

Veikko Mörsky.

Jäsenet ovat jakautuneet ryhmiin seuraavasti:

- tukiryhmään: pj Pirjo Hietakangas, Pirkko Aaltonen (rahastonhoitaja), Anneli Nurmi, Maija Vuorinen, Liisa Lahtinen ja Laimi Aaltonen.

- perinneryhmään: pj Mika Vuorinen, Simo Hietakangas, Seppo Mikkonen, Jari Sairanen, Leena Viskari ja Erik Norrgård.

- talkooryhmään: pj Pasi Rosnell, Simo Vastamäki, Veikko Mörsky, Mika Sinkkonen, Ilari Kulmala, Marko Tanner, Jarmo Seppälä ja Reino Jalonen.

Vastuut ja tapahtumat:

* Toimintavuoden aikana jaosto on kokoontunut kolme kertaa (23.1., 25.4. ja 11.9.).
* Jäseniä jaostossa oli vuoden päätyttyä306.
* Mika Vuorinen on hoitanut kunniavartiot (yhdessä Liedon reserviupseereiden kanssa) ja päivittänyt Liedon Sotaveteraanien kotisivuja.
* Pirkko Aaltonen on hoitanut talousasiat, kotona asuvien leskien asiat ja Ruskan kokoontumisten järjestelyt.
* Tauno Peltola on hoitanut yhdistyksen sihteerin tehtävät ja jäsenasiat.
* Paula Peltola on hoitanut kunnan puolesta kotiin vietävien palvelujen koordinoinnin ja teatterimatkat sekä veteraanihautauksiin liittyvät asiat.
* Veikko Mörsky tiimeineen on hoitanut savusaunan lämmittämisen
* Tukiryhmä on hoitanut tarjoilun korsun tapahtumissa.
* Veteraanien joululehden asiat hoidettiin työryhmällä Mika Vuorinen, Simo Hietakangas, Erik Norrgård, Seppo Mikkonen, Anneli Nurmi, Pirkko Aaltonen ja Veikko Mörsky. Ilmoitushankkijoita oli kahdeksan. Ilmoituksia saatiin 47 kpl, ilmoitusten arvo oli 4 430 euroa. Lehteä jaettiin 130 kpl veteraaneille ja veteraanien puolisoille, terveyskeskukseen, vanhainkotiin, kouluille ja kirjastoon.

**Jäsenistö**

Yhdistyksen jäsenmäärä oli vuoden päättyessä 306, joista tunnuksen omaavia miehiä ja naisia on 17 henkilöä. Puolisojäseniä on 25 henkilöä sekä perinne- ja tukijaoston jäseniä 264 henkilöä. Viimeinen iltahuuto tavoitti4 veteraania.

**Hallinto**

Puheenjohtajana on toiminut Markku Heinonen, varapuheenjohtajana Erik Norrgård ja sihteerinä Tauno Peltola. Jäseninä ovat toimineet Anneli Nurmi, Väinö Kaukonen, Kauko Tomberg, Mika Vuorinen, Paula Peltola, Sirkka Säteri, Anja Kaukonen, Hanna Koli, Kirsti Heinonen, Liisa Lahtinen, Pirjo Hietakangas, Pasi Rosnell ja Veikko Mörsky. Hallituksen varajäseninä ovat toimineet Airi Kapanen ja Laimi Aaltonen. Rahastonhoitajana on toiminut Pirkko Aaltonen ja kiinteistönhoitajana Pasi Rosnell.

Hallitus on kokoontunut 8 kertaa. Yhdistys on ollut edustettuna piirin vuosikokouksessa ja piirihallituksen kokouksissa neljä kertaa. Markku Heinonen on kuulunut sotaveteraanipiirin työvaliokuntaan. Lisäksi on osallistuttu piirin seminaareihin, perinnetyön tilaisuuteen ja ilmoitustenhankkijoiden tilaisuuksiin. Paljon asioita on sen lisäksi hoidettu erilaisissa tapaamisissa, puhelimessa ja matkoilla asioiden välttämättömään hoitoon liittyen. Jäsenistöä on pyritty palvelemaan kaikenlaisissa asioissa.

Hyvät veljet ja sisaret

Lopuksi saanemme vielä tässä yhteydessä esittää lämpimän kiitoksen edellisen vuoden päätyttyä kaikille veteraaniveljille ja – sisarille sekä perinne- ja tukijaostolle siitä suuresta tuesta, mitä olemme saaneet vastaanottaa. Haluamme myös kiittää kaikkia tukijoitamme, jotka ovat myötävaikuttaneet työntäyteisen vuoden onnistumiseen.

Rivien harventuessa yhteenkuuluvuus tiivistyy. Tarvitsemme yhä konkreettisemmin toistemme tukea.

Yritetään yhä jaksaa yhdessä eteenpäin. Mottomme olkoon edelleen ”Kaveria ei jätetä”.